घटना के बाबत शिवसागर के पुलिस अधीक्षक सुबोध सोनोवाल ने कहा कि लड़की की मां ने उसे शिवसागर स्टेशन पर सुबह करीब 8.50 बजे रेलगाड़ी में बिठाया था। जब रेलगाड़ी सुबह करीब 9.10 बजे सिमलागुड़ी रेलवे स्टेशन पहुंची तो लड़की का शव रेलगाड़ी के शौचालय में पाया गया। लड़की गोलाघाट में अपने रिश्तेदार के घर जा रही थी और उसे फरकाटिंग स्टेशन पर रेलगाड़ी से उतरना था। लड़की की मां ने कहा, ‘मैंने उसे मोबाइल फोन खरीदने के लिए 10 हजार रुपये दिए थे। किसी ने पैसों के लिए मेरी बेटी की हत्या कर दी और शौचालय में फेंक दिया।